

**ÅRSMELDING 2022 FOR KFUM HÅNDBALL, STAVANGER.**

KFUM håndball, Stavanger gjennomførte siste årsmøte 29.03.2022.

Styret har for sesongen 2022 / 2023 har hatt følgende sammensetning:

|  |  |  |
| --- | --- | --- |
| Leder | Knut Øvernes | 2011 |
| Nestleder | Øyvind Gundersen | 2010 |
| Sportslig leder | Bjørn Helle | 2007 |
| Arrangementsutvalget | Jo Eike | 2008/2010 |
| Økonomiansvarlig | Jon Anders Herabakke | 2012 |
| Barneidrettsansvarlig | Ida Aanensen Kleven | 2015 |
| Materialforvalter | Arne Jakobsen | Driftsleder |

Styret har hatt 7 styremøter i 2022.

**HØYDEPUNKTER**

Året startet med corona og null kamper, men heldigvis ble det slutt i midten av februar og etter det har det vært mye aktivitet på huset. Ekstra etter at ny hall har blitt tatt i bruk.

Flere lag har vært med på flere cuper, både våren og høsten. De aller fleste lag øker i antall spillere og vi fikk startet opp nytt 2017 lag, så det yngler og gror i rekkene.

Vi har hatt to fester for hele klubben.

Den tradisjonsrike årsfesten som gikk av stabelen i mai, med utdeling av medaljer til de yngste lagene for god innsats gjennom sesongen, fairplay og innsats pokal til de tre eldste lagene.

1. desember hadde vi kombinert julefest med offisiell åpning og feiring av ny hall.

Begge festen ble en stor suksess. Mange glade Kfum jenter som boltret seg i hoppeslott, de yngre ble malt av eldre jentene i klubben og alle ble forsynt med mat og kaker av foreldre som er våre beste støttespillere.

I juni fikk vi ny driftsleder i hallen, Arne Jakobsen. I tillegg til å være en “ja” mann og alltid i godt humør har han lang fartstid i håndballen, så han vet hva vi holder på med i klubben og kan bidra som en god støttespiller om noen lurer på noe innen håndball også.

KFUM Beach turneringen ble gjennomført med ca 80 påmeldte lag. Det var kun Hundvåg gutter som meldte sin interesse, så derfor ble det dessverre ingen guttelag med, men ellers en veldig kjekk, lærerik og spennende turnering

Selv om året begynte med Korona har vi mange sportslige resultater å se tilbake på.

Vellykket satsing på nyrekruttering resulterte i etablering av et nytt lag– J2017.

- 2007 vant Petter Wessel-cup våren 2022 og de klare å kvalifisere seg til Bring i klassen et år opp.

- 2009 vant Beach håndballen, Bergen-cup, Dyrepark, Gulebank-cup, Troll-cup og tok sølv i Norden-cup året 2022

Klubben har greid å opprettholde lag i alle aldersbestemte klasser fra 2007 til 2017.

I november satte vi i gang en dugnad for å flytte alt utstyr inn i nytt utstyrsrom og for å gjøre klart til styrkerom. Det møtte opp ca 30 foresatte på bare en ukes varsel. Fantastisk innsats!

Sammen er vi sterke, heia Kåfå.

I november ble det også arrangert loddsalg, hvor hver aktive medlem måtte selge en loddbok med 100 lodd i à 5 kr pr lodd. Dette endte opp med et godt overskudd til klubben.

I desember arrangerte 07 jentene Kviss, Kvess og Kapell på dugnad for alle de yngre lagene. Det ble en koselig avslutning for alle lag før jul og de eldste jentene viste omsorg og glede overfor de yngste.

Gode økonomiske resultater i perioden gir godt grunnlag for videre satsing

**KLUBB**

KFUM Håndball Stavanger er en klubb i nærmiljøet/skolekretsen Stokka/Eiganes området.  De fleste av våre medlemmer kommer i fra Lassa og Eiganes skole, men vi ser at det legges merke til klubben vår og dermed kommer det flere og flere spiller fra andre skole.

Kimberley Ewanovich Bleivik var daglig leder frem til 31.10.22, Vibeke Tengesdal Aune overtok som daglig leder 1.09.2022

Ved utgangen av 2022 var medlemstallet i klubben 267 medlemmer. Klubben har deltatt med 6 lag i seriespillet, 6 lag i aktivitets-serien og 10 lag i minihåndball spill. Klubben har 42 trenere og 11 oppmenn, 4 kasserere, 7 i styret og 17 dommere. Alle gjør en uvurderlig innsats for klubben og lagene. Klubben har i perioden disponert 27.5 treningstimer, 20.5 timer i Ynglingen og 7 timer i Aktivitetshallen.

Det har vært gjennomført 2 oppmannsmøter

Organisatorisk har klubben deltatt på programmet ”Klubbhuset” i regi av NHF.

**ØKONOMI**

I 2022 har aktiviteten tatt seg opp fra de to foregående Koronaårene. Samlet hadde KFUM Håndball et overskudd på NOK 193 161. Lagenes samlede overskudd var på NOK 293 788, mens selve klubben hadde et underskudd på NOK 100 626. Lagenes overskudd skyldes ekstraordinære gaver/støttemidler til J07 og J09. Klubbens underskudd skyldes engangskostnader tilknyttet ny hall, men også økte lønns- og administrasjonskostnader. Klubben vil få refundert noen av disse kostnadene, men det vil bli avklart etter årsmøtet.

Det blir viktig å fokusere på inntektssiden framover, og da kanskje spesielt på marked og muligens også dugnader i klubben.

På mange måter har klubben nå en ny modell hvor vi både eier og drifter eget anlegg gjennom Ynglingehallen AS. Dette krever at vi har en solid modell og stabile økonomiske utsikter. Her er det et betydelig potensial som klubben må utvikle i de kommende årene.

Egenkapitalen er god og utgjør per utgangen av året NOK 2 103 968, for KFUM håndball og 1 339 054 for selve klubben.

**SPORTSLIG UTVALG**

Sportslig utvalg har kun hatt 1 møte dette året grunnet koronarestriksjoner. Sportslig utvalg består av Sverre Helland, Maria, Leiatao, Bjørn Dahle, Monica Sandve og er ledet av Bjørn Helle. I tillegg har daglig leder deltatt på utvalgsmøtene ved anledning.

Sportslig utvalg jobber for sportslig utvikling i klubben på generelt grunnlag, og skal legge til rette for at de ulike lagene i klubben har de beste forutsetninger vi som klubb kan gi dem for å kunne nå sine mål.

Det er også avholdt 3 trenermøter i perioden.

**MARKEDSUTVALGET**

I år har vi ikke hatt markedsutvalg i klubben, men det skal det jobbes med å få tilbake i år.

**ARRANGEMENTSUTVALGET**

Arrangementsutvalget er ledet av Jo Eike (J2008).

Det ble i 2022 gjennomført dorull dugnad, loddsalg og Beach Håndball Turnering. Vi koordinerte transport til Dyreparken Cup samt arrangerte flere sosiale sammenkomster for spillere og støtteapparat, utvalget koordinerer også lag-dugnader når klubben får forespørsler utenfra.

Vi trenger flere frivillige til utvalget! 2023 blir et hektisk år og vi er klare for å brette opp armene og ta i et tak for at jentene skal ha en kjekk og velfungerende klubb å spille i.

**LAGÅRSMELDINGER**

[**Årsmelding for alle lagene fra 2022.docx**](https://idrett.sharepoint.com/sites/553038/_layouts/15/Doc.aspx?sourcedoc=%7BC6FA579A-9D82-4204-98C7-384AEAA65170%7D&file=%C3%85rsmelding%20for%20alle%20lagene%20fra%202022.docx&action=default&mobileredirect=true)

Stavanger, 23.03.2023

Styret i KFUM Håndball Stavanger